תקנות החכרת מקרקעין (הוראות שעה) (סדרי הגשת ערר וסדרי הדין בועדת ערר)

{{ח:התחלה}}
{{ח:כותרת|תקנות החכרת מקרקעין (הוראות שעה) (סדרי הגשת ערר וסדרי הדין בועדת ערר), תש״ך–1960}}
{{ח:קטע3||תקנות בדבר סדרי הגשת ערר וסדרי הדין בועדת ערר}}

{{ח:פתיח-התחלה}}
{{ח:תיבה|ק״ת תש״ך, 1056|תקנות החכרת מקרקעין (הוראות שעה) (סדרי הגשת ערר וסדרי הדין בועדת ערר)|https://olaw.org.il/takanot/takanot-1008.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החכרת מקרקעין (הוראות שעה)#סעיף 20|סעיף 20}} {{ח:חיצוני|חוק החכרת מקרקעין (הוראות שעה)|לחוק החכרת מקרקעין (הוראות שעה), תשי״ט–1959}}, ובתוקף שאר הסמכויות הנתונות לי לפי כל דין, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה“ – ועדת ערר שנתמנתה לפי {{ח:חיצוני|חוק החכרת מקרקעין (הוראות שעה)#סעיף 15|סעיף 15 לחוק}};
{{ח:ת|סוג=הגדרה}} ”החלטה“ – החלטה שניתנה על ידי רשות מוסמכת לפי {{ח:חיצוני|חוק החכרת מקרקעין (הוראות שעה)|החוק}};
{{ח:ת|סוג=הגדרה}} ”משיב“ – הרשות המוסמכת שנתנה את ההחלטה.

{{ח:סעיף|2|הגשת ערר}}
{{ח:ת}} העורר ימסור לועדה, או ישלח בדואר רשום לפי מענה שפורסם ברשומות, כתב הערר בשלושה העתקים. היה מענה של הועדה בית משפט, יימסר כתב הערר במשרד הרישום של אותו בית משפט.

{{ח:סעיף|3|פרטי הערר}}
{{ח:ת}} בכתב הערר יפורטו:
{{ח:תת|(1)}} שמו של העורר, תארו, משלח ידו, מענו והמען למסירת מסמכים – אם הוא המחזיק;
{{ח:תת|(2)}} תכנה של ההחלטה שעליה עוררים;
{{ח:תת|(3)}} התאריך שבו ניתנה ההחלטה ושבו היא נמסרה לעורר;
{{ח:תת|(4)}} נימוקי הערר לרבות נימוקים משפטיים, כל נימוק בפסקה מיוחדת ובקיצור;
{{ח:תת|(5)}} הסעד המבוקש על ידי העורר.

{{ח:סעיף|4|צירוף מסמכים}}
{{ח:ת}} לכתב הערר יצורפו שלושה העתקים של תצהיר לאימות העובדות שעליהן מסתמך העורר ושל ההחלטה שעליה עוררים.

{{ח:סעיף|5|חתימת הערר}}
{{ח:ת}} כתב הערר ייחתם ביד העורר או ביד בא כוחו.

{{ח:סעיף|6|טענות פגם}}
{{ח:ת}} נמסר כתב הערר לועדה לפי מענה ונתקבל על ידי הפקיד המוסמך לכך, לא תיזקק הועדה לכל טענה של פגם בצורת כתב הערר.

{{ח:סעיף|7|העברת כתב הערר למשיב}}
{{ח:ת}} הוגש ערר לועדה, ישלח יושב ראש הועדה למשיב העתק אחד של כתב הערר ושל כל מסמך שצורף אליו.

{{ח:סעיף|8|תשובת המשיב}}
{{ח:ת}} המשיב יגיש לועדה, לא יאוחר מחמישה עשר ימים מהיום שנמסר לו העתק הערר כאמור, שלושה העתקים של תשובה מנומקת בצירוף תצהיר לאימות העובדות שעליהן הוא מסתמך. יושב ראש הועדה רשאי להאריך את התקופה להגשת התשובה אם ראה סיבה המצדיקה זאת.

{{ח:סעיף|9|חתימת התשובה}}
{{ח:ת}} התשובה תיחתם ביד המשיב או ביד בא כוחו.

{{ח:סעיף|10|העברת התשובה לעורר}}
{{ח:ת}} יושב ראש הועדה ישלח לעורר העתק אחד של התשובה ושל כל מסמך שצורף אליה.

{{ח:סעיף|11|קביעת מועד לשמיעת הערר}}
{{ח:ת}} יושב ראש הועדה יקבע מועד לשמיעת הערר וישלח הזמנות לעורר ולמשיב.

{{ח:סעיף|12|התייצבות לחקירה שכנגד}}
{{ח:ת}} רצה אחד מבעלי הדין לחקור חקירה שכנגד אדם שמסר תצהיר לאימות העובדות שעליהן מסתמך בעל הדין השני, יודע על כך בכתב לבעל הדין השני ארבעה ימים לפחות לפני מועד השמיעה וימסור העתק של הודעתו ליושב ראש הועדה.

{{ח:סעיף|13|תצהיר כראיה}}
{{ח:ת}} הודיע אחד מבעלי הדין כאמור {{ח:פנימי|סעיף 12|בתקנה 12}}, לא ישמש התצהיר שעליו ניתנה ההודעה ראיה אלא אם היה המצהיר נוכח בשמיעת הערר כשהוא מוכן לחקירה שכנגד, זולת אם היתה הועדה משוכנעת שקבלת התצהיר דרושה למען הצדק.

{{ח:סעיף|14|שמיעת הערר}}
{{ח:ת}} הועדה תשמע תחילה את טענות העורר ולאחר מכן את טענות המשיב; הועדה רשאית, ככל שהדבר ייראה לה, להתיר לעורר להשיב לטענות המשיב.

{{ח:סעיף|15|התייצבות בעלי הדין}}
{{ח:ת}} לא התייצב אחד מבעלי הדין לפני הועדה במועד הקבוע לשמיעת הערר, רשאית הועדה לדיון בערר ולהחליט שלא בפניו.

{{ח:סעיף|16|דחיית הדיון}}
{{ח:ת}} הועדה רשאית לדחות את שמיעת הערר למועד אחר, ומשהתחילה בשמיעתו, לדחות את המשך הדיון בו, אם הדחייה דרושה, לדעתה, למען הצדק.

{{ח:סעיף|17|הגבלת הדיון לנימוקים}}
{{ח:ת}} בשמיעת הערר לא תיזקק הועדה לכל נימוק שלא הוזכר בערר או בתשובה, אלא אם היא משוכנעת שהנימוק נשמט שלא באשמת בעל הדין המבקש להיעזר בו או ששמיעת הנימוק דרושה למען הצדק.

{{ח:סעיף|18|פרטים נוספים וראיות נוספות}}
{{ח:ת}} הועדה רשאית להורות על הגשת פרטים נוספים והמצאת ראיות נוספות בכל ענין הנזכר בערר או בתשובה או ביחס לכל נימוק שהועדה החליטה להיזקק לו כאמור {{ח:פנימי|סעיף 17|בתקנה 17}}.

{{ח:סעיף|19|החלטת הועדה}}
{{ח:ת}} החלטת הועדה תיערך בכתב ותיחתם ביד היושב ראש ובידי חברי הועדה.

{{ח:סעיף|20|מסירת העתק ההחלטה}}
{{ח:ת}} העתק החלטת הועדה מאושר ביד היושב ראש יישלח בדואר רשום לעורר ולמשיב סמוך ככל האפשר למתן ההחלטה.

{{ח:סעיף|21|מסירת העתקים והזמנה ליועץ המשפטי לממשלה}}
{{ח:ת}} הוגש ערר על ידי המחזיק, יישלחו העתקים כאמור {{ח:פנימי|סעיף 7|בתקנות 7}}, {{ח:פנימי|סעיף 10|10}} {{ח:פנימי|סעיף 20|ו־20}} וכן הזמנה כאמור {{ח:פנימי|סעיף 11|בתקנה 11}}, גם ליועץ המשפטי לממשלה או לבא־כוחו.

{{ח:סעיף|22|מיזוג עררים}}
{{ח:ת}} הועדה רשאית לאחד עררים התלויים ועומדים לפניה, לדון בהם במשותף ולתת החלטה אחת בכולם –
{{ח:תת|(1)}} אם העררים הוגשו על החלטה אחת, או –
{{ח:תת|(2)}} אם כרוכות בהם אותן בעיות משפטיות או בעיות עובדתיות או כרוכות בהם בעיות משפטיות או בעיות עובדתיות דומות.

{{ח:סעיף|23|השם}}
{{ח:ת}} לתקנות אלה ייקרא ”תקנות החכרת מקרקעין (הוראות שעה) (סדרי הגשת ערר וסדרי הדין בועדת ערר), תש״ך–1960“.

{{ח:חתימות|כ׳ בניסן תש״ך (17 באפריל 1960)}}
* '''פנחס רוזן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]